 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መንግስቲ ሰላምን ውሕስነትን ዜጋታት ክሕሉ ትካል ሰብኣዊ መሰል ጸዊዑ 20 መስከረም 2020 ኣብዚ ሰሙን ኣብ ክልል ቤንሻንጉል ብዝተፈጸመ መጥቃዕቲ ብዙሓት ሰባት ከምዝተቐተሉ ኣካላዊ መጉዳእቲ ከምዝበጸሖምን ከምዝተጨወዩን ጉባኤ ሰብኣዊ መሰላት ኢትዮጵያ ኢሰመጉ ትማሊ 9 መስከረም 2013 ዓም ኣብ ዘውጸኦ መግለጺ ሓቢሩ ኣብ ክልል ቤንሻንጉል ዞባ መተከል ጉባ ዲባጢ ቡለንን ወንበራን ኣብ ዝበሃሉ ወረዳታት ንነበርቲ ዒላማ ዝገበሩ መጥቃዕቲታት ከምዝተፈጸሙ ሓበሬታ ረኺበ ዝበለ ኢሰመጉ ኣብ ልዕሊ ሰላማውያን ሰባት ብቀስቲ በላሕቲ ነገራትን ብረትን ዝተሓገዘ ዘስካሕክሕ ጥሕሰት ሰብኣዊ መሰል ከምዝተፈጸሙ ገሊጹ ነቲ መጥቓዕቲ ዝፈጸሙ ዕጡቓት መንነቶም ከምዘይፍለጥ ብምሕባር ብዙሓት ሰባት መንበሪ ገዝኦም ገዲፎም ከምዝሃደሙ ውን ጸብጻብ ጉባኤ ሰብኣዊ መሰላት ኢትዮጵያ የመልክት እቲ ከባቢ ቅድሚ ሎሚ ተደጋጋሚ መጥቃዕቲ ዝተፈጸመሉ ከምዝኾነ ዝገልጽ እቲ ጽብጻብ መንግስቲ እቲ ክልል ይኹን ፌደራል ሓልሓሊፉ ካብ ዝወስድዎ ሕጊ ናይ ምኽባር ስራሕቲ ወጻኢ ነቲ ጸገም ብዘላቒ ንምፍታሕ ከምዘይሰርሑ ጠቒሱ ብተወሳኺ ቅድሚ ሕዚ ኣብ ዝተፈጸሙ መጥቃዕቲታት ሓላፍነቶም ዘይተዋጽኡ ኣመራርሓ ስጉምቲ ስለዘይተወሰደ እቲ ጸገማት ተመሊሱ ከጋጥም ምኽንያተ ኮይኑ እዩ ኢሉ ኣብ ክልል ቤኒሻንጉል ጉሙዝ እንታይዩ ዝፍጸም ዘሎ? 